Ժուդիտ Գոդրեշ

Ժուդիտ Գոդրեշ (, ), ֆրանսիացի դերասանուհի, սցենարիստ և ռեժիսոր։ Նա երեք անգամ պարգևատրվել է «Սեզար» կինոմրցանակով։

Կարիերա 
Ժուդիտ Գոդրեշը ծնվել է Փարիզում հոգեվերլուծաբանի ընտանիքում։ Նա դերասանուհի դարձավ պատանի հասակում - ութ տարեկանում խաղում էր «Էմիլի Ժոլի» դպրոցական բեմադրության մեջ, իսկ տասը տարեկանում ելույթ ունեցավ մեծ էկրաններին՝ Նադին Տրենթինյանի «Ապագա ամառը» ֆիլմում, որտեղ խաղացել է Կլաուդիա Կարդինալեի աղջկա դերը։ Տասնչորս տարեկանում Գոդրեշը խաղաց իր առաջին գլխավոր դերը Բենուա Ժակոյի «Աղքատները» ֆիլմում։ Մեկ տարի անց նա լքեց հայրական տունը՝ կինոյում նկարահանվելու և թատրոնում աշխատելու համար։

Գոդրեշը նկարահանվեց Ժակ Դուայոնի «Տասնհինգամյա» ֆիլմում, որտեղ խաղացել է պատանի աղջկա գլխավոր դերը։ «Հուսախաբվածը» ֆիլմում Ժուդիտը վերամիավորվեց ռեժիսոր Բենուա Ժակոյի հետ, ում օգնեց գրել սցենարը, և կատարեց մի երիտասարդ աղջկա Բետի դերը, որը իր երջանկությունն էր որոնում։ Այդ դերի համար Գոդրեշը արժանացել է «Սեզար» կինոմրցանակին «ամենախոստումնալից դերասանուհի» կատեգորիայում։ 1991 թվականին Ժուդիտը եղել է Բեռլինյան միջազգային 41-րորդ կինոփառատոնի ժյուրիի անդամ։

Հետագայում Գոդրեշի կարիերայում հաջորդեցին նշանակալից դերեր Օլիվյե Ասսայասի ֆիլմերում «Փարիզն արթնանում է» (1991) և «Նոր կյանք» (1993), ինչպես նաև բարձր գնահատման արժանացավ նրա աշխատանքը «Մեծ պստլիկը» կինոնկարում քննադտնեերի կողմից (1994)։ 1995 թվականին Ժուդիտը հրատարակեց «Կողմնային կար» (Point de côté) սիրավեպը։ Գոդրեշը Սոֆի Մարսոյի կարճամետրաժ «Շրջոնք լուսաբաց» ֆիլմում կատարել է գլխավոր դերը, որը ցուցադրվել է Կաննի կինոփառատոն-ին 1995 թվականին «Հատուկ հայացք» ծրագրի սահմաաններում։

Լայնածավալ հանդիսատեսներին Գոդրեշը հայտնի դարձավ Պատրիս Լեկոնտի պատմական «Ծաղրանք» ֆիլմից, որը ստացել է «Սեզար»-ի մի քանի մրցանակ (այդ թվում նաև որպես 1996 թվականի լավագույն ֆիլմ) և «Օսկար»-ի մրցանակաբաշխությանը ներկայացված որպես «լավագույն ֆիլմ օտարերկրյա լեզվով»։ Այն նույն 1996 թվականին մեծ էկրաններին է հայտնվել մեկ այլ հաջող պատմական ֆիլմ, «Բոմարշե», որտեղ Գոդրեշը խաղաց Մարիա Անտուանետտային։ Առաջին միջազգային հաջողությունից հետո դերասանուհին վերադարձավ թատերական բեմ Էդվարդ Օլբիի «Երեք բարձրահասակ կանայք» պիեսի բեմադրության մեջ։ Շուտով Ժուդիտը հրավեր ստացավ ամերիկյան արկածային ֆիլմ Ալեկսանդր Դյումայի սիրավեպերի հիման վրա «Մարդը երկաթյա դիմակով», որում հավաքված էր ուժեղ միջազգային դերասանական խումբ — Լեոնարդո ԴիԿապրիո, Դժերեմի Այրոնս, Ջոն Մալկովիչ, Ժերար Դեպարդիե։ Այս կինոնկարում, էկրաններին դուրս եկած 1998 թվականին, Գոդրեշը կաատարեց Ատոսի որդի Րաուլի սիրեցյալի դերը։ Այս ֆիլմից սկսեց Ժուդիտի աշխատանքի անվերջանալի փուլն արտերկրյա կինոյում, որի ժամանակ նա նկարահանվեց «Էնտրոպիա» (1999), «Հարավային Կենսինգտոն» (2001) և «Սորուն ավազներ» (2003) ֆիլմերում։

1998 թվականին «Գեղեցկուհիներ» ֆիլմում Գոդրեշը թողեց իրեն սովոր դրամատիկական դերերը և անցավ ռոմանտիկ կատակերգության ժանրին։ Կատակերգական դերը կատարյալ խաղալու համար «Իսպանուհին» (2002) կինոնկարում Ժուդիտն արժանացավ «Սեզար» մրցանակին լավագույն կանացի դերի համար երկրորդ պլանում։ 2002 թվականին Գոդրեշը վերադարձավ Սոֆի Մարսոյի հետ համագործակցությանը, խաղալով վերջինիս առաջին լիամետրաժ «Ասա ինձ սիրո մասին» ֆիլմում գլխավոր դերը։

2010 թվականին Ժուդիտը ներկայացրեց «Բոլոր աղջիկներն են լացում» կինոնկարը, որում կատարեց երգչուհու դերը, որտեղ հենց ինքը կատարեց երգերը, գրված հատուկ ֆիլմի համար Բենժամին Բիոլայի և Ժուլյեն Դորեյի կողմից։ Ֆիլմը հիմնականում հանդիսանում է ինքնակենսագրական, հիմնված դերասանուհու կյանքի սեեփական փորձից։

Անձնական կյանք 
Ժուդիտ Գոդրեշը ամուսնացած է եղել կատակերգական դերասան Դանի Բունի հետ, ումից ունեցավ որդի՝ Նոյին։
«Հայր» ֆիլմի նկարահանումներին նա ծանոթացավ կոմիկ Մարիս Բարտելեմի հետ, ումից ունի դուստր՝ Թեսս, 2005 թվական։

Ֆիլմագրություն

Ծանոթագրություններ

Արտաքին հղումներ 
 

Ֆրանսիացի դերասանուհիներ
Ֆրանսիացի սցենարիստներ
Ֆրանսիացի ռեժիսորներ
Ֆրանսիացի վիպասաններ
Ֆրանսիացի կինոռեժիսորներ
Ֆրանսիացի գրողներ
«Սեզար» մրցանակի դափնեկիրներ